el ze un teritorio de ła India setentrional. El konfina a sud ko łi stati indiani de Imàcâl Prâdéš e Pânjàb; a nordovest ko el Pakistan e a est ko el teritorio de el Ładah. Ła India ła konsidera kofà parte de el teritorio anka łi teritori de el Azad Jàmu e Kašmir e de el Gilgit-Baltistan, ministrai da el Pakistan. A so volta el Pakistan el konsidera tuto el Jàmu e Kašmir kofà parte del teritorio nasional. El se estende so de un teritorio in bona parte okupà da ła kaena de el Imałàia. El konprende do rejon: el Jàmu a sud e ła vałe de el Kašmir a nord. Łe sità prinsipałi łe ze Jàmu e Srinagar. I se koltiva łi orti, fruti , sereałi , zaferan; ła se pratega ła serikoltura e ła pesikoltura. I se estrae zafiri. Łe ge ze industrie ałimentari, mekanege e tesiłi . Inportante el ze el turizmo rełijozo e sportivo.